Решение на Общия съд от 8 февруари 2023 г. — Sport1/EUIPO — SFR (SFR SPORT1)
(Дело T-141/22)1
(Марка на Европейския съюз — Производство по възражение — Заявка за фигуративна марка на Европейския съюз „SFR SPORT 1“ — По-ранна национална и международна фигуративни марки „sport1“ — Относително основание за отказ — Липса на вероятност от объркване — Член 8, параграф 1, буква б) от Регламент (EО) № 207/2009 (понастоящем член 8, параграф 1, буква б) от Регламент (EС) 2017/1001) — Отличителен характер, придобит в резултат на използването — Взаимозависимост на факторите)
Език на производството: английски
Страни
Жалбоподател: Sport1 GmbH (Изманинг, Германия) (представители: J. Krekel и C. Otto, адвокати)
Ответник: Служба на Европейския съюз за интелектуална собственост (представител: E. Markakis)
Друга страна в производството пред апелативния състав на EUIPO, встъпила в производството пред Общия съд: Société française du radiotéléphone — SFR (Париж, Франция) (представител: M. Pasquier, avocate)
Предмет
С подадената жалба на основание на член 263 ДФЕС жалбоподателят иска отмяната на решението на първи апелативен състав на Службата на Европейския съюз за интелектуална собственост (EUIPO) от 10 декември 2021 г. (преписка R 2329/2020-1)
Диспозитив
Отменя решението на първи апелативен състав на Службата на Европейския съюз за интелектуална собственост (EUIPO) от 10 декември 2021 г. (преписка R 2329/2020 1) в частта му, в която апелативният състав е приел, че не е налице вероятност от объркване по отношение на услугите, посочени за заявената марка в точки 42—44 и 52—61 от посоченото решение.
Отхвърля жалбата в останалата ѝ част.
Осъжда EUIPO да понесе своите съдебни разноски и да заплати съдебните разноски, направени от Sport1 GmbH.
Société française du radiotéléphone - SFR понася направените от него съдебни разноски.
____________
1     ОВ C 191, 10.5.2022 г.